text: Præsident Obama inviterer integrationssucces fra Fredericia 
  21 september 2010 kl. 16.20
  Mudasser Iqbal, som ejer et kun tre år gammel rengøringsfirma i Fredericia, skal lørdag til USA. Inviteret af selve den amerikanske præsident.  
  Ambassadør på besøg 
  Obama har inviteret iværksætteren fra Fredericia til USA sammen med en lille eksklusiv gruppe af succesfulde erhvervsfolk af IKKE vestlig oprindelse. Madassar Iqbal fremhæves som et godt eksempel på succesfuld integration. I dag tirsdag fik han besøg af den amerikanske ambassadør forud for sin rejse til USA.  
   
   
  
  Succes 
  Ambassadøren Laurie S. Fulton siger: 
  - He's a successtory!  (Han er en succes-historie)
  Hun repræsenterer her den amerikanske regering, der har inviteret den unge virskomleder til USA i tre uger sammen med 25 andre muslimske forretningsfolk fra hele verden.
  
  40 ansatte 
  Mudasser Iqbal kom til Danmark fra Pakistan med sine forældre som to-årig. Han gik ud af skolen efter 9. klasse og har arbejdet som ufaglært lige indtil han for tre år siden besluttede at lave sit eget rengøringsfirma. 
  Efter tre år har firmaet 40 ansatte.
  Se hvorfor Mudussar Iqbal er blevet valgt samt ambassadørens besøg i aften klokken 19.30 på TV SYD.
  